b'\n_START_ARTICLE_\nNordsinni\n_START_PARAGRAPH_\nNordsinni er ei bygd i Nordre Land kommune. Bygda strekker seg fra Dokka til H\xc3\xb8ljarast, i dalf\xc3\xb8ret p\xc3\xa5 begge sider av  Etna. Nordsinni har en spesiell beliggenhet, idet omr\xc3\xa5det utgj\xc3\xb8r flatbygdenes ytterste utpost mot Valdres. Skillet merkes kanskje lettest i den markerte dialektforskjellen ved H\xc3\xb8ljarast._NEWLINE_Opprinnelig var navnet Sinnen, best\xc3\xa5ende av \xc3\x98stsinnen og Vestsinnen. Men m\xc3\xa5ten befolkningen anga himmelretningen p\xc3\xa5, f\xc3\xb8rte til at Vestsinni ble til Nordsinni. Det er f\xc3\xb8rst p\xc3\xa5 1600-tallet at Nordsinni blir den offisielle betegnelsen._NEWLINE_Gravhauger og gravfunn fra vikingtida beviser fast bosetting i yngre jernalder (etter \xc3\xa5r 600). Den opprinnelige bosetningen var oppe p\xc3\xa5 h\xc3\xb8ydedraget. Helleristningene ved M\xc3\xb8llerstufossen er et helleristningsfelt beliggende nede ved Etna. Dette er et felt med veideristninger fra Steinalderen._NEWLINE_Nordsinni kirke og Haugner kirke samt \xc3\x85sli kirkeg\xc3\xa5rd (\xc3\x85slibygda) ligger p\xc3\xa5 Nordsinni. _NEWLINE_Nordsinni sportklubb organiserer fotball p\xc3\xa5 Baggerudmoen, som ligger s\xc3\xb8r for fylkesveien vis-a-vis g\xc3\xa5rden Baggerud.\n_START_SECTION_\nKommunikasjon\n_START_PARAGRAPH_\nFylkesvei 33 g\xc3\xa5r i dalbunnen gjennom hele bygda. Dokka flyplass, Thomlevold ligger ved g\xc3\xa5rden Thomlevold. Den brukes mye av et aktivt mikroflymilj\xc3\xb8. Den nedlagte Valdresbanen ble i 1903 \xc3\xa5pnet fra Dokka og fram til Tons\xc3\xa5sen. Nordsinni stasjon ble \xc3\xa5pnet i 1904.\n_START_SECTION_\nFolketall\n_START_PARAGRAPH_\nUtviklingen i folketall i Nordsinni:_NEWLINE_1666 - ca. 278 innbyggere_NEWLINE_1801 - 907 innbyggere_NEWLINE_1865 - 1596 innbyggere_NEWLINE_1900 - 1504 innbyggere_NEWLINE_1930 - 1593 innbyggere'